
I. 
Charakteristika

1. Nástupný priestor sa zriaďuje za účelom sústredenia síl a prostriedkov pred priamym nasadením do oblasti ohrozenia; je umiestnený na náveternej strane v bezpečnej oblasti, ktorá bezprostredne susedí s oblasťou ohrozenia.

2. V nástupnom priestore sa vykonávajú tieto činnosti:

a) príprava vecných prostriedkov a technických prostriedkov pre prácu v oblasti ohrozenia,

b) nasadzovanie osobných ochranných pracovných prostriedkov,

c) kontrola úplnosti a správnosti nasadenia osobných ochranných pracovných prostriedkov, vybavenia vecnými prostriedkami a technickými prostriedkami pred vstupom do oblasti ohrozenia,

d) evidencia osôb a doby ich nasadenia v oblasti ohrozenia, kontrola plánovanej doby nasadenia podľa uvedeného vzoru; sústredenie zálohy na ich striedanie.

Vzor formulára na evidenciu a sledovanie plánovaných časov
	Dátum
	Látka
	Miesto zásahu

	Meno, priezvisko, označenie
	Jednotka Hasičského a záchranného zboru
	Osobný ochranný pracovný prostriedok
	Čas nasadenia
	Maximálna doba nasadenia
	Čas výstupu
	Doba činnosti


3 Nástupný priestor je podľa rozsahu mimoriadnej udalosti rozdelený na miesta pre
a) nasadzovanie osobných ochranných pracovných prostriedkov,

b) prípravu vecných prostriedkov a technických prostriedkov dopravovaných do oblasti ohrozenia,

c) kontrolu úplnosti a správnosti nasadenia osobných ochranných pracovných prostriedkov, ako aj vybavenia príslušníkov vecnými prostriedkami a technickými prostriedkami pred vstupom do oblasti ohrozenia, evidenciu a kontrolu plánovanej doby nasadenia hasičov; na tomto mieste príslušníci čakajú na pokyn  k vstupu do oblasti ohrozenia,

d) sústredenie zálohy (skupina istiaca – striedajúca zasahujúcich príslušníkov). 

II. 
Úlohy a postup činnosti

1. Veliteľ zásahu určuje veliteľa (príslušníka na kontrolu stavu osobných ochranných pracovných prostriedkov) nástupného priestoru a vyčleňuje potrebný počet hasičov pre vykonávanie prípravnej a zásahovej činnosti. Ak nástupný priestor tvorí samostatný zásahový úsek, určuje veliteľa tohto zásahového úseku.
2.  Príslušníci, ktorých určí veliteľ zásahu na vykonávanie zásahovej činnosti v oblasti ohrozenia, musia byť oboznámení s požiadavkami bezpečnosti a ochrany zdravia  pri plnení určených úloh, ktoré sú zamerané najmä na
b) a)
úlohy a postupy činností, predpokladanú dobu nasadenia v oblasti ohrozenia,

c) dané alebo predpokladané nebezpečenstvo, upozornenie na zvláštnosti, možné komplikácie a riziká,

c)
pravidlá komunikácie a dohodnuté signály,

d)
určenie vstupnej trasy a výstupnej trasy do zóny a zo zóny ohrozenia, miesta a spôsob vykonania dekontaminácie.

3.
Pri kontrole správnosti nasadenia osobných ochranných pracovných prostriedkov a úplnosti ostatných prostriedkov treba
a) odstrániť všetky zistené nedostatky,

b) vykonať potrebné dostrojenie a následnú kontrolu príslušníkov,

c) informovať veliteľa nástupného priestoru o zistení neodstrániteľných závad a príslušníkov, u ktorých boli zistené, nenasadiť,

d)
vykonať skúšku spojenia,

e)
preveriť znalosť pravidiel – zásad  komunikácie a dohodnutých signálov,

f)
skontrolovať funkčnosť detekčnej techniky.

4.
Pri evidencií a pri kontrole plánovanej doby nasadenia príslušníkov  v nástupnom priestore treba
a) viesť menný zoznam príslušníkov a dobu ich nasadenia v oblasti ohrozenia,

b) viesť evidenciu o použitých osobných ochranných pracovných prostriedkoch,

c) zabezpečiť dodržiavanie plánovanej doby nasadenia a upozorniť veliteľa zásahu (zásahového úseku) na ukončenie stanovenej doby nasadenia.
5.  V nástupnom priestore treba ďalej
a) zabezpečovať prípravu príslušníkov pre nasadenie do oblasti ohrozenia na základe príkazu veliteľa zásahu,

b) zabezpečiť pitný režim pre príslušníkov, ktorí sú nasadení do oblasti ohrozenia,

c) nasadzovať príslušníkov do oblasti ohrozenia len v stanovených osobných ochranných pracovných prostriedkoch po vykonanej kontrole ich úplnosti a správneho nasadenia,

d) organizovať striedanie príslušníkov v oblasti ohrozenia tak, aby činnosť mohla prebiehať bez prerušenia.

III. 
Očakávané zvláštnosti

 Pri činnosti hasičov v nástupnom priestore treba počítať s týmito komplikáciami:

a) predĺženie doby prípravy príslušníkov pre nasadenie,

b) potreba väčšieho počtu príslušníkov,

c) potreba väčšieho množstva osobných ochranných pracovných prostriedkov a vecných prostriedkov najmä pri dlhšie trvajúcom zásahu a potreba zaistenia nepretržitej činnosti v oblasti ohrozenia,

d) zistenie chyby na osobnom ochrannom pracovnom prostriedku alebo vecnom prostriedku bezprostredne pred vstupom do oblasti ohrozenia.

